《马嵬》
明代·郭辅畿

渔阳鼙鼓忽三挝，宛转峨眉别翠华。此日荔枝成恨果，当年芍药总愁花。

怨深生死心难隔，情至人天路不遐。蜀道至今悲锦袜，谁怜战骨化猿沙。

作者简介：郭辅畿（一六一六 — 一六四八），原名京芳，字咨曙。大埔人。明思宗崇祯十五年（一六四二）举人。有《洗砚堂文集》、《秋驾草》、《楚音集》、《菱青集》、《金樯集》、《闺怨诗百首》、《饮兰纪呓》等。民国《新修大埔县志》卷一九有传。